Vihtla kompleksi ajutise kasutamise leping nr 202403/14-15
	
				13.03.2024 nr 10-12/24/244-1

Riigi Kaitseinvesteeringute Keskus, registrikood 70009764, asukoht Järve 34a, 11314 Tallinn, mida kaitseministri 08.08.2022 määruse nr 16 „Riigi Kaitseinvesteeringute Keskuse põhimäärus“ § 10 punkti 5, § 12 lõike 1 punkti 2 ja punkti 13 ning peadirektori 30.08.2022 käskkirja nr 40 alusel esindab üldosakonna riigivara valdkonna juht Tambet Tõnisson (edaspidi kasutusse andja)

ja

Kaitseliit (Tartu malev) registrikood 74000725, Toompea 8, 10130 Tallinn, mida esindab Kaitseliidu 28.01.2021 keskjuhatuse otsusega K-0-1/21/2261PR kinnitatud „Kaitseliidu hanke- ja lepingute sõlmimise kord“ alusel, Kaitseliidu Tartu maleva pealiku kolonelleitnant Raul Kütt’i (ik 37810045711) isikus (edaspidi kasutusse võtja),

võttes aluseks riigivara seaduse § 14 lõikest 1, § 15 lõike 1 punktist 1, § 17 lõike 1 punktist 3, § 18 lõike 2 punktist 3 ja lõikest 3, § 19 lõike 4 punktist 1 ning kasutusse võtja 06.03.2024 taotluse TA-4-13/24/7462, sõlmisid käesoleva riigivara ajutise kasutamise lepingu (edaspidi leping) järgmistel tingimustel:

1.	Lepingu objektiks on Võru maakonnas Rõuge vallas Murdõmäe külas asuv Vihtla saun kinnistu (kinnistu registriosa nr 2053641, katastritunnus 69701:005:0027), sellel asuvad ehitised ning inventar (lisa 1).
2.	Lepingu eesmärgiks on võimaldada kasutusse võtjal kasutada lepingu objekti Kaitseliidu Lõuna maakaitseringkonna staabi sektsiooni ülemate ja maleva pealike õppepäevade läbiviimiseks (edaspidi seminar) korraldamiseks.
3.	Leping jõustub selle kahepoolsel allkirjastamisel ning kehtib 14.03‑15.03.2024.
4.	Kasutusse andmine fikseeritakse üleandmise-vastuvõtmise aktiga, mille allkirjastavad kasutusse andja ja kasutusse võtja esindajad.
5.	Kasutusse võtja on kohustatud lepingu objekti kasutamise eest maksma kasutustasu 76,64 eurot, millele lisandub käibemaks 16,86 eurot (kokku 93,5 eurot). Vastavasisulise arve esitab kasutusse andja pärast lepingu allkirjastamist. Kasutusse võtja on kohustatud arve tasuma selles märgitud tingimustel.
6.	Kasutusse võtja vastutab tema kasutusse antud lepingu objekti ja seal paikneva inventari sihipärase ning heaperemeheliku kasutamise eest. Kasutaja vastutab ka seminaril osalejate tegevuse või tegevusetuse eest.
7.	Kasutusse võtjale antakse üle korras ja puhtad ruumid ning territoorium. Enne lepingu objekti tagastamist on kasutusse võtja kohustatud lepingu objekti koristama (muuhulgas tuleb puhtaks pesta toidunõud, prügi tuleb ära viia).
8.	Kasutusse võtja peab järgima lepingu objekti tuleohutusnõudeid. 
9.	Puhkemaja kaminas võib põletada kuivi lehtpuid, mille pikkus ei ületa 30 cm. Sobilikud küttepuud asuvad puukuuris.
10.	Grillimiskoha kasutamisel tuleb tagada selle pidev järelevalve. Pärast grillimiskoha kasutamist tuleb põlemisjäägid lasta täielikult ära põleda, summutada või kustutada need veega.
11.	Kasutusse andja esindajal on põhjendatul juhul õigus kontrollida kohapeal lepingu objekti sihipärast kasutamist.
12.	Kasutusse andja esindajal on õigus peatada kasutusse võtja kasutusõigus ning nõuda lepingu objektilt kohest lahkumist järgmistel juhtudel:

12.1.	reaalselt toimuva ürituse sisu ei kattu taotluses kirjeldatud ürituse sisuga. Näiteks toimub seminari (punkt 2) asemel kellegi erapidu (sünnipäev, suguvõsa kokkutulek vmt);
12.2.	on tuvastatud lepingu objekti tahtlik kahjustamine. 

13.	Lepingu objekti tagastamisel vormistatakse tagastamise akt ainult juhul, kui kasutusse andja esindaja tuvastab lepingu objektil võrreldes üleandmise-vastuvõtmise aktiga puudused.
14.	Punkti 12 rakendamisel fikseerib kasutusse andja esindaja lepingu objekti seisukorra juhul, kui sellel esineb puuduseid. Allkirjastatud seisukorra fikseerimise akti edastab kasutusse andja esindaja kasutusse võtja esindajale. Mainitud akt on aluseks kahjude hüvitamise nõudele.
15.	Kasutusse võtja on kohustatud tagastamise akti ja arve alusel hüvitama kulutused, mida kasutusse andja pidi puuduste (punktid 13, 14) likvideerimiseks kandma, et taastada lepingu objekti kasutamisele eelnenud olukord. Kasutusse võtja ei pea kulutusi hüvitama juhul, kui ta suudab tõendada, et puudused tekkisid asjaoludest, mis ei tulenenud temast.
16.	Punkti 12 rakendamisel kasutustasu ei tagastata.
17.	Kui kasutusse võtja ei järgi lepingut ja/või lepingu objektil kehtestatud nõudeid, võib kasutusse andja tulevikus keelduda temale lepingu objekti kasutusõiguse andmisest.
18.	Kasutusse võtja on kohustatud teavitama viivitamatult lepingu objektil toimunud või selle kasutamisega seotud avariist, tulekahjust või muust õnnetusest Taara sõjaväelinnaku korrapidajat numbril 512 3386, vajadusel ka päästeametit, ning võtma kohe tarvitusele abinõud, et vältida ja vähendada õnnetusest tulenevaid võimalikke kahjusid ning kõrvaldada õnnetuse tagajärjed.
19.	Kui hoone süsteemidega (valve, häire) esineb probleeme, teavitada sellest koheselt G4S-i numbril 1911. Vajaliku salasõna annab kasutusse andja esindaja lepingu objekti kasutusse andmisel.
20.	Esindajate kontaktandmed

20.1.	kasutusse andja esindajad: Airi Arras, telefon 5302 7865, e-post airi.arras@kaitseinvesteeringud.ee; 
20.2.	kasutusse võtja esindaja: Andrus Gross, telefon 5855 6565, e-post andrus.gross@kaitseliit.ee. 

21.	Leping on sõlmitud elektroonilises vormis ja see allkirjastatakse poolte poolt digitaalselt, sõlmimise kuupäevaks on hilisema allkirja kuupäev.

(allkirjastatud digitaalselt) 		(allkirjastatud digitaalselt)

Tambet  Tõnisson		Raul Kütt		

LISA 1
„Vihtla kompleksi ajutise kasutamise leping nr 202401/26-28“ juurde

Lepingu objektil asuvad ehitised ja inventar:

1.	Saun

1.1.	Puhkeruumis:

•	Muusikakeskus;
•	nurgadiivani komplekt;
•	köögikapid;
•	külmik;
•	ruudukujuline laud (1 tk);
•	toolid (6 tk);
•	nagi;
•	elektripliit.

1.2.	Saunaruumis:

•	pingid (3 tk);
•	peegel.

2.	Puhkemaja

•	köögimööbli komplekt;
•	külmkapp;
•	söögilauakomplekt.

3.	Kuur

4.	Välikäimla

5.	Grillimiskoht